แผนปฏิบัติการป้องกันและปราบปรามการทุจริตภาครัฐ
ประจำปีงบประมาณ พ.ศ. 2552 - 2555
จังหวัดศรีสะเกษ
แผนปฏิบัติการป้องกันและปราบปรามการทุจริตภาครัฐ   จังหวัดศรีสะเกษ
ประจำปีงบประมาณ พ.ศ. 2552 - 2555
********************************

ความเป็นมา  


 คณะรัฐมนตรีมีมติเมื่อวันที่ 6 พฤษภาคม 2551  เห็นชอบตามข้อเสนอของคณะกรรมการป้องกันและปราบปรามการทุจริตแห่งชาติ (ป.ป.ช.) ให้หน่วยงานภาครัฐนำแนวทางและมาตรการตามยุทธศาสตร์ชาติว่าด้วยการป้องกันและปราบปรามการทุจริตไปใช้เป็นกรอบทิศทางการประสานความร่วมมือในการดำเนินการป้องกัน และปราบปรามการทุจริต  และแปลงยุทธศาสตร์ไปสู่การปฏิบัติ    ซึ่งจะก่อให้เกิดประโยชน์ในการปฏิบัติราชการและบูรณาการป้องกันและปราบปรามปัญหาการทุจริตคอร์รัปชั่น  ตอบสนองนโยบายของรัฐบาลในการป้องกันและปราบปรามการทุจริต    พร้อมทั้งเป็นการป้องกันและปราบปรามการทุจริตและประพฤติมิชอบของข้าราชการและเจ้าหน้าที่ของรัฐ  นำไปสู่การปฏิบัติให้บังเกิดผลเป็นรูปธรรม   เป็นเครื่องมือชี้นำการพัฒนาหน่วยงานจากทุกภาคส่วนให้เกิดการบูรณาการความร่วมมือกันอย่างจริงจังในการป้องกันและปราบปรามการทุจริต

หลักการและเหตุผล



  สำนักงานคณะกรรมการพัฒนาระบบราชการ (ก.พ.ร.) กำหนดประเมินผลการปฏิบัติราชการตามคำรับรองการปฏิบัติราชการของจังหวัด ประจำปี งบประมาณ  พ.ศ. 2553   ตัวชี้วัดที่ 8  ระดับความสำเร็จของการดำเนินการตามมาตรการป้องกันและปราบปรามการทุจริต   โดยพิจารณาจากผลสำเร็จของการดำเนินการตามแผนปฏิบัติการป้องกันและปราบปรามการทุจริตภาครัฐของจังหวัด เพื่อขับเคลื่อนยุทธศาสตร์ชาติว่าด้วยการป้องกันและปราบปรามการทุจริตภาครัฐ และการจัดการข้อร้องเรียนเรื่องการทุจริต การปฏิบัติหรือละเว้นการปฏิบัติหน้าที่โดยมิชอบของเจ้าหน้าที่ของรัฐในสังกัด และข้อกล่าวหาเจ้าหน้าที่ของรัฐที่ไม่ได้ปฏิบัติหน้าที่ราชการด้วยความรับผิดชอบต่อประชาชน ไม่มีคุณธรรม ไม่มีจริยธรรม ไม่คำนึงถึงประโยชน์ส่วนรวมเป็นที่ตั้ง และไม่มีธรรมาภิบาล ตามที่มีกฎหมาย ระเบียบ แบบแผนของทางราชการที่เกี่ยวข้อง  การตรวจสอบและนำเรื่องร้องเรียนเข้าสู่กระบวนการสอบสวนข้อเท็จจริง  การแจ้งตักเตือน  ดำเนินคดี  หรืออื่นๆ  ตามระเบียบ ข้อกฎหมายที่กำหนดไว้ในปีงบประมาณ พ.ศ. 2553


  ในการจัดทำแผนปฏิบัติการป้องกันและปราบปรามการทุจริตภาครัฐ  ประจำปีงบประมาณ  พ.ศ. 2552 – 2555 ของจังหวัดศรีสะเกษ  ได้ทำการ ศึกษาและวิเคราะห์ข้อมูลจากยุทธศาสตร์ชาติว่าด้วยการป้องกันและปราบปรามการทุจริตภาครัฐ  พ.ศ. 2552 - 2555 เพื่อให้กิจกรรม/งาน/โครงการป้องกันและแก้ไขปัญหาการทุจริตนั้น  สนับสนุนและสอดคล้องกับยุทธศาสตร์ชาติว่าด้วยการป้องกันและปราบปรามการทุจริตภาครัฐใน  4  ยุทธศาสตร์  ประกอบด้วย 


   ยุทธศาสตร์ที่  1
เสริมสร้างจิตสำนึก ค่านิยม ให้หน่วยงานภาครัฐบริหารงานตามหลักธรรมาภิบาล


  ยุทธศาสตร์ที่  2
บูรณาการหน่วยงานทุกภาคส่วน ในการป้องกันและปราบปรามการทุจริตภาครัฐ


  ยุทธศาสตร์ที่  3
เสริมสร้างความเข้มแข็งในการป้องกันและปราบปรามการทุจริตภาครัฐ


  ยุทธศาสตร์ที่  4
พัฒนาศักยภาพเจ้าหน้าที่ของรัฐ ในการป้องกันและปราบปรามการทุจริตภาครัฐ    

วัตถุประสงค์
 1. เพื่อส่งเสริมและพัฒนาการบริหารงานของส่วนราชการและหน่วยงานภายในจังหวัดให้มีความโปร่งใส  สามารถตรวจสอบได้  
 2. เพื่อส่งเสริมข้าราชการและเจ้าหน้าที่ให้ปฏิบัติงานด้วยความสุจริต  โปร่งใส  มีจิตสำนึก  ค่านิยมและวัฒนธรรมเรื่องความซื่อสัตย์ 
 3. เพื่อส่งเสริมและประสานความร่วมมือทั้งภาครัฐและภาคเอกชน ในการปฏิบัติตามหลักคุณธรรม จริยธรรม และการนำหลักปรัชญาเศรษฐกิจพอเพียงมาใช้เป็นแนวทางในการปฏิบัติ 
 4. เพื่อเสริมสร้างความเข้มแข็งและการมีส่วนร่วมของทุกภาคส่วนในการป้องกันและปราบปรามการทุจริต 
                    5. เพื่อส่งเสริมการดำเนินงานในการป้องกันและปราบปรามการทุจริต  ให้สอดคล้องกับยุทธศาสตร์ชาติว่าด้วยการป้องกันและปราบปรามการทุจริตภาครัฐ  พ.ศ. 2552 - 2555 
ยุทธศาสตร์และมาตรการ/แนวทางดำเนินงาน 

ยุทธศาสตร์ที่ 1 :  เสริมสร้างจิตสำนึก ค่านิยม ให้หน่วยงานภาครัฐบริหารงานตามหลักธรรมาภิบาล 


วัตถุประสงค์


 มุ่งส่งเสริม  เสริมสร้างจิตสำนึกและค่านิยม  ให้แก่หน่วยงานภาครัฐบริหารงานตามหลักธรรมาภิบาล  โดยมีทัศนคติ วิสัยทัศน์ ในการร่วมกันแก้ไขและรับผิดชอบต่อปัญหาการทุจริตและประพฤติมิชอบภาครัฐ  รวมทั้งการรณรงค์  เผยแพร่  ประชาสัมพันธ์  ให้ทุกภาคส่วนมีวินัย  เคารพกฎหมาย  กฎ และระเบียบที่จะเป็นกลไกในการแก้ไขปัญหา การพัฒนา  ตลอดจนเป็นการวางรากฐานในการป้องกันและปราบปรามการทุจริตภาครัฐได้อย่างมีประสิทธิภาพ 


มาตรการ/แนวทางดำเนินงาน


1.  ส่งเสริมการปฏิบัติงานและการดำเนินชีวิตตามหลักปรัชญาเศรษฐกิจพอเพียง 



 1.1  เสริมสร้างความรู้ความเข้าใจแก่ทุกภาคส่วน ให้ปฏิบัติงานและดำเนินชีวิตตามหลักปรัชญาเศรษฐกิจพอเพียง



 1.2  ประยุกต์การนำหลักปรัชญาเศรษฐกิจพอเพียงมาใช้ให้เกิดมรรคผลในทางปฏิบัติ



 1.3  จัดให้มีหลักสูตรการเรียนรู้หรือการฝึกอบรมเกี่ยวกับการใช้หลักปรัชญาเศรษฐกิจพอเพียงแก่ทุกภาคส่วน


2.  ส่งเสริมให้เจ้าหน้าที่ของรัฐทุกระดับได้เรียนรู้และปฏิบัติงานตามหน้าที่ด้วยหลักธรรมาภิบาล



  2.1  ส่งเสริมให้เจ้าหน้าที่ของรัฐมีความรู้  ความเข้าใจ  รวมทั้งมีการฝึกอบรมเพื่อให้ปฏิบัติงานตามหลักธรรมาภิบาล



  2.2  ส่งเสริมให้เจ้าหน้าที่ของรัฐได้ประพฤติปฏิบัติตนตามมาตรฐานทางคุณธรรมและจริยธรรม 
                                        2.3  ควบคุม กำกับ ดูแลการปฏิบัติงาน  การประพฤติปฏิบัติตนของเจ้าหน้าที่ของรัฐให้เป็นไปตามหลักธรรมาภิบาล และมาตรฐานทางคุณธรรมและจริยธรรม


3.  กำหนดให้มีหลักสูตรทางการศึกษา  เพื่อใช้เป็นเครื่องมือในการป้องกันและปราบปรามการทุจริตภาครัฐ



 3.1  จัดให้มีหลักสูตรทางการศึกษา/หลักสูตรการฝึกอบรม ด้านการป้องกันและปราบปรามการทุจริตภาครัฐ



 3.2  กำหนดให้หลักสูตรด้านการป้องกันและปราบปรามการทุจริตภาครัฐ  เป็นหลักสูตรบังคับที่ใช้ฝึกอบรมเจ้าหน้าที่ของรัฐทุกระดับ



 3.3  ส่งเสริมแหล่งเรียนรู้ทางวิชาการ  ตลอดจนข้อมูลข่าวสารด้านการป้องกันและปราบปรามการทุจริตภาครัฐ 


4.  ส่งเสริมค่านิยมการยกย่องและเชิดชูความดี ความซื่อสัตย์สุจริต และการต่อต้านการทุจริต



 4.1  ส่งเสริมการสร้างแรงจูงใจให้เจ้าหน้าที่ของรัฐปฏิบัติหน้าที่ราชการด้วยความซื่อสัตว์  สุจริต  เสียสละเพื่อประโยชน์ส่วนรวม
                                       4.2  รณรงค์ เผยแพร่ ประชาสัมพันธ์ ให้สังคมมีค่านิยม ยกย่อง เชิดชู และเห็นคุณค่าของการประพฤติปฏิบัติตนตามหลักคุณธรรมและจริยธรรม



 4.3  ส่งเสริม เชิดชู หน่วยงานหรือบุคคลที่มีผลงานดีเด่นด้านการป้องกันและปราบปรามการทุจริตภาครัฐ



 4.4  ส่งเสริม สนับสนุนให้ทุกภาคส่วนร่วมกันสร้างค่านิยมในการป้องกันและปราบปรามการทุจริตภาครัฐ

ยุทธศาสตร์ที่ 2 :  บูรณาการหน่วยงานทุกภาคส่วน ในการป้องกันและปราบปรามการทุจริตภาครัฐ


วัตถุประสงค์


 มุ่งประสานความร่วมมือระหว่างหน่วยงานภาครัฐกับทุกภาคส่วนในการป้องกันและปราบปรามการทุจริตภาครัฐ  ส่งเสริมบทบาทและการมีส่วนร่วมของภาคประชาชนในการติดตาม ตรวจสอบการทุจริตหรือประพฤติมิชอบในภาครัฐ เสริมสร้างและพัฒนาเครือข่ายภาคประชาชน ให้เป็นกลไกในการตรวจสอบ  ถ่วงดุล  รวมถึงการสร้างหลักประกันความปลอดภัยในการแจ้งข้อมูลหรือเบาะแสในการป้องกันและปราบปรามการทุจริต
มาตรการ/แนวทางดำเนินงาน
1.  บูรณาการหน่วยงานภาครัฐกับองค์กรทุกภาคส่วนในการป้องกันและปราบปรามการทุจริตภาครัฐ



1.1  ประสานความร่วมมือทางด้านข้อมูลและการปฏิบัติงานระหว่างหน่วยงานภาครัฐกับองค์กรทุกภาคส่วน
                             1.2  ส่งเสริม สนับสนุน องค์กรและบุคลากรทางด้านสื่อสารมวลชนให้มีความเข้มแข็งและเป็นอิสระในการทำหน้าที่ตรวจสอบและเผยแพร่ข้อมูลข่าวสารให้สาธารณชนรับทราบ
                             1.3  ส่งเสริม สนับสนุนให้หน่วยงานภาครัฐมีระบบอินเทอร์เน็ต เพื่อทำการเผยแพร่ประชาสัมพันธ์ในการป้องกันและปราบปรามการทุจริตภาครัฐ  โดยให้มีเว็บบอร์ดเพื่อติดต่อสื่อสารระหว่างกัน


2.  ส่งเสริมการมีส่วนร่วมของภาคประชาชนในการติดตาม ตรวจสอบ การทุจริตหรือประพฤติมิชอบในภาครัฐ 



2.1  เสริมสร้างกระบวนการเรียนรู้เพื่อให้ภาคประชาชนมีความตื่นตัวต่อสภาพปัญหาการทุจริตและประพฤติมิชอบในภาครัฐ 
                             2.2  สร้างและพัฒนาช่องทางในการรับแจ้งข้อมูลหรือเบาะแส ให้มีความสะดวกหลากหลาย รวมทั้งสร้างหลักประกันความปลอดภัยให้แก่บุคคล หน่วยงานหรือข้อมูลนั้น



2.3  ส่งเสริมสิทธิในการรับรู้และการเข้าถึงข้อมูลข่าวสาร




2.4  กำหนดมาตรการสร้างแรงจูงใจให้แก่ผู้แจ้งข้อมูลหรือเบาะแส ให้ได้รับรางวัลตอบแทน



2.5  ให้องค์กรหรือบุคลากรด้านสื่อสารมวลชนเป็นสื่อกลางในการแสวงหาความร่วมมือเพื่อป้องกันและปราบปรามการทุจริตภาครัฐ

ยุทธศาสตร์ที่ 3 :  เสริมสร้างความเข้มแข็งในการป้องกันและปราบปรามการทุจริตภาครัฐ 


วัตถุประสงค์


 มุ่งพัฒนาระบบและกลไกในการตรวจสอบ ควบคุม  และถ่วงดุลการใช้อำนาจให้เหมาะสมชัดเจนและมีประสิทธิภาพ  สร้างกลไกความร่วมมือระหว่างหน่วยงานภาครัฐกับภาคเอกชนให้มีศักยภาพในการป้องกันและปราบปรามการทุจริต  ส่งเสริมความร่วมมือด้านการป้องกันและปราบปรามการทุจริตกับหน่วยงานทุกภาคส่วน 
มาตรการ/แนวทางดำเนินงาน


1.  พัฒนาระบบและกลไกในการตรวจสอบ ควบคุม และถ่วงดุลการใช้อำนาจให้เหมาะสมชัดเจนและมีประสิทธิภาพ
                             1.1  ให้หน่วยงานภาครัฐที่มีพันธกิจด้านการป้องกันและปราบปรามการทุจริต มีโครงสร้างของหน่วยงาน  อัตรากำลัง  การบริหารงานบุคคล และงบประมาณที่เหมาะสม สอดคล้องกับภารกิจและความรับผิดชอบ



1.2  สนับสนุนให้มีการตรวจสอบและถ่วงดุลการใช้อำนาจระหว่างหน่วยงานภาครัฐด้วยกันเอง



1.3  ให้หน่วยงานภาครัฐ ควบคุม กำกับ ติดตาม ประเมินผล การใช้อำนาจในการปฏิบัติงานด้านการป้องกันและปราบปรามการทุจริต 


2.  สร้างกลไกความร่วมมือระหว่างหน่วยงานภาครัฐกับภาคเอกชนให้มีศักยภาพในการป้องกันและปราบปรามการทุจริต



2.1  วางแนวทางและส่งเสริมบทบาทความร่วมมือระหว่างหน่วยงานภาครัฐกับภาคเอกชน ในการป้องกันและปราบปรามการทุจริต



2.2  ประสานความร่วมมือกับองค์กรภาคเอกชนเกี่ยวกับการป้องกันและปราบปรามการทุจริตภาครัฐ


3.  ส่งเสริมการใช้เทคโนโลยีสารสนเทศสำหรับการป้องกันและปราบปรามการทุจริตภาครัฐ 
                             3.1  สนับสนุนให้หน่วยงานภาครัฐดำเนินการจัดหาเครื่องมือ เครื่องใช้ หรืออุปกรณ์ที่มีความทันสมัยมาใช้ในการดำเนินการป้องกันและปราบปรามการทุจริต



3.2  สนับสนุนให้มีการศึกษา ค้นคว้า และวิจัยงานด้านการป้องกันและปราบปรามการทุจริตภาครัฐ
                             3.3  ให้มีการวางระบบฐานข้อมูลด้านการป้องกันและปราบปรามการทุจริตภาครัฐของแต่ละหน่วยงาน เพื่อใช้เป็นข้อมูลในการดำเนินการด้านการป้องกันและปราบปรามการทุจริต
 
ยุทธศาสตร์ที่ 4 :  พัฒนาศักยภาพเจ้าหน้าที่ของรัฐ ในการป้องกันและปราบปรามการทุจริตภาครัฐ 
   

วัตถุประสงค์


 มุ่งพัฒนาสมรรถนะ  และขีดความสามารถเจ้าหน้าที่ของรัฐ  ในการป้องกันและปราบปรามการทุจริตภาครัฐให้สัมฤทธิผลได้อย่างมีประสิทธิภาพ เพื่อแก้ไขสภาพปัญหาการทุจริตให้เป็นระบบอย่างต่อเนื่อง  สร้างมาตรฐานทางวิชาชีพให้สามารถร่วมมือหรือประสานการปฏิบัติกับองค์กรทุกภาคส่วน 
มาตรการ/แนวทางดำเนินงาน
1.  พัฒนาสมรรถนะและขีดความสามารถเจ้าหน้าที่ของรัฐในการป้องกันและปราบปรามการทุจริต



1.1  กำหนดให้เจ้าหน้าที่ของรัฐฝึกอบรมหลักสูตรด้านการป้องกันและปราบปรามการทุจริตภาครัฐ  เพื่อให้มีความเชี่ยวชาญ



1.2  กำหนดให้มีหลักสูตรการศึกษา และหลักสูตรการฝึกอบรมวิชาชีพด้านการป้องกันและปราบปรามการทุจริตภาครัฐ  



1.3  ส่งเสริมให้หน่วยงานภาครัฐมีการแลกเปลี่ยนความรู้ และข้อมูลข่าวสารด้านการป้องกันและปราบปรามการทุจริต


2.  สร้างมาตรฐานทางวิชาชีพด้านการป้องกันและปราบปรามการทุจริตภาครัฐ



2.1  ส่งเสริมให้หน่วยงานภาครัฐร่วมกันสร้างมาตรฐานจรรยาบรรณวิชาชีพ



2.2  กำหนดให้มีหน่วยงานหลัก เพื่อรับผิดชอบในการติดตามประเมินผล รวมถึงการลงโทษเจ้าหน้าที่ของรัฐ   
ผลที่คาดว่าจะได้รับ
1. ส่วนราชการและหน่วยงานภายในจังหวัดปฏิบัติงานอย่างมีประสิทธิภาพ  มีความโปร่งใส  ไร้ข้อกล่าวหาและข้อร้องเรียน
2. ข้าราชการ/เจ้าหน้าที่มีจิตสำนึกในการปฏิบัติงานตามระเบียบวินัย มีความซื่อสัตย์สุจริต โปร่งใส เป็นธรรม ไม่ใช้ตำแหน่งหน้าที่ในทางที่มิชอบ 
3. ทุกภาคส่วนปฏิบัติงานตามหลักคุณธรรม จริยธรรม และยึดหลักปรัชญาเศรษฐกิจพอเพียงเป็นแนวทางปฏิบัติ  
4. ทุกภาคส่วนมีความเข้าใจและให้ความร่วมมือในกิจกรรมการป้องกันและปราบปรามการทุจริต
5. ยุทธศาสตร์ชาติว่าด้วยการป้องกันและปราบปรามการทุจริต  สามารถขับเคลื่อนไปอย่างมีประสิทธิภาพ  และประสบผลสำเร็จได้อย่างสูงสุด  
6. ส่งผลต่อการเจริญเติบโตทางเศรษฐกิจและสังคมในระดับจังหวัด และในระดับประเทศได้อย่างยั่งยืน
 บทสรุป

แผนปฏิบัติการป้องกันและปราบปรามการทุจริตภาครัฐ พ.ศ. 2552 – 2555  ของจังหวัดศรีสะเกษ  จัดทำขึ้นเพื่อเป็นกรอบแนวทางการดำเนินงานในด้านการป้องกันและปราบปรามการทุจริตของจังหวัด และเพื่อให้ส่วนราชการ/หน่วยงานต่าง ๆ ทั้งภาครัฐและภาคเอกชนใช้เป็นแนวทางในการจัดทำแผน ปฏิบัติการ และการปฏิบัติงานในด้านการป้องกันและปราบปรามการทุจริต ให้บรรลุตามวัตถุประสงค์  เกิดผลสัมฤทธิ์ตามที่คาดหวังไว้  สามารถแก้ไขปัญหาการทุจริตและประพฤติมิชอบของเจ้าหน้าที่ให้ลดน้อยลงอย่างเป็นรูปธรรม  และตอบสนองตามนโยบายของรัฐบาลได้อย่างมีประสิทธิภาพ      

ดังนั้น   ในการดำเนินงานป้องกันและปราบปรามการทุจริต  ต้องบูรณาการและอาศัยความร่วมมือจากทุกภาคส่วน และจะต้องปฏิบัติอย่างต่อเนื่องให้เป็นระบบ เพื่อให้เป็นไปตามกรอบทิศทางการดำเนินงานด้านการป้องกันและปราบปรามการทุจริต  และสอดคล้องกับยุทธศาสตร์ชาติว่าด้วยการป้องกันและปราบปรามการทุจริตภาครัฐ   โดยหากมีการบูรณาการความร่วมมือจากทุกภาคส่วนอย่างจริงจังและต่อเนื่อง  ก็จะบรรลุตามผลสัมฤทธิ์ที่คาดหวังไว้  และส่งผลต่อการพัฒนาเศรษฐกิจและสังคมในระดับจังหวัด  รวมถึงส่งผลต่อการเจริญเติบโตทางเศรษฐกิจของประเทศให้ยั่งยืนได้อีกด้วย
*************************************

